Cuneiform Tablet CCT 2 6 (BM 113269)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma im-dí-lúm-ma a-na ku-ra-ra a-lá-ḫi-im a-šùr-DUG ù i-dí-{d}IŠKUR qí-bi₄-ma a-na a-šùr-DUG qí-bi₄-ma mì-šu ša ta-aq-bi₄-ú a-na a-lá-ḫi-im ú ku-ra-ra um-ma a-ta-ma ṭup-pu-šu lá a ša ḫi-im-ṭá-tim iš-ta-na-pá-ra-am a-a-ú-um ṭup-pì ša ḫi-im-ṭá-tim áš-pu-ra-ku-ni-ma tù-kà-lu-šu ku-nu-uk-šu-ma a-na ša ki-ma ku-wa-tí šé-bi₄-lá-ma lu-kà-li-mu-ni-ma lu-ba-i-šu-ni ú-ul ša ki-ma i-a-tí a-ma-kam kà-li-ma lu-ba-i-šu-ni mì-ma ṭup-pì ša uš-té-né-ba-lá-ku-ni me-eḫ-ri-šu-nu ú-kà-al i ṭup-pì-im ṭup-pì-ma ú-za-kà a-pá-té a-na-ku a-na a-ḫu-tim a-šé-e-kà a-šùr IŠTAR.ZA-AT ú ì-lí a-bi₄-kà li-ṭù-la ki-ma a-na a-ḫu-tim a-šé-e-ú-kà a-bu-kà ki-ma i-a-tí ú-za-kà lá i-pá-té-ú ú a-na 20 ma-na KÙ.BABBAR ša li-bi₄-kà ša ú-nu-tum iš-tù É.GAL-lim ú-ra-da-ni-ma ITU.4.KAM i-lá-ak KÙ.BABBAR ta-ša-qá-lá-ni ú ší-tí KÙ.BABBAR-pì ša šé-pì-kà lu ší-im ṣú-ba-tí-a <big_gap> ú a-na 8 GÚ 10 ma-na a-wa-tí-ku-nu 1 ma-na 4.66666 GÍN.TA da-tám i kà-ni-iš e-mu-du 8.66666 ma-na 8 GÍN AN.NA ta-na-pá-al 6.83333 ma-na AN.NA ša i li-bi₄-a dí-šu ú ŠÀ.BA 5.5 ma-na ni-is-ḫa-at É.GAL-lim ú-ṣa-ḫi-ir-ma 1.3333300000000001 ma-na AN.NA lu ší-im TÚG ša šu-be-lim 2 ma-na 15 GÍN AN.NA-ak-šu iš-tí a-mur-IŠTAR a-sí-ma ša 10 ma-na KÙ.BABBAR ša a-ṣé-er a-bi₄-kà nu-ṣí-ib 7 ma-na AN.NA a-pu-ul-šu-um 1 ma-na <gap> GÍN KÙ.BABBAR ša li-bi₄-a kà-ṣa-ri 1 ma-na KÙ.BABBAR ša ḫa-bu-lá-tí-ni iš-té-ni-iš ú-ṣa-ḫe-er-ma 12 ma-na 10 GÍN KÙ.BABBAR ta-na-pá-lam lu qá-tí ša É.GAL-lim lu qá-tí ša ni-kà-sí pá-ni-ú-tim <gap> <gap>-ra ma-lá iš-tap-ku-ni a-ḫi a-ta KÙ.BABBAR iš-té-ni-iš ku-nu-kum-ma a-na a-lim{ki} šé-bi-lam <gap> a-ḫi a-ta MA ME bi₄-il₅-šu šu-ma na-ru-qám <gap> GÚ AN.NA ša a-lu-lu a-lá-ḫi-im ú ku-a-tí i-le-qé-ú ku-nu-tí a ma-lá a-ṣé-ri-ku-nu <big_gap>